
Tájékoztató pályázati felhívás módosításáról

Logó-, fotó és rajzpályázat éghajlatváltozás és klímavédelem Mórahalmon témakörben általános és középiskolák, illetve a rajzpályázat esetében óvodások részére
Mórahalom Város Önkormányzata a SZÉP-KÖR Környezetvédelmi és Városszépészeti Egyesülettel konzorciumban „Kibocsátás és GREENFO szükségletek – Klímastratégia kialakítása Mórahalom”  címmel (projektazonosító: KEHOP-1.2.1-18-2018-00031) sikeresen pályázott a Széchenyi 2020 Környezeti és Energiahatékonysági Operatív Program keretében, így 19.119.595 forint vissza nem térítendő támogatásból helyi klímastratégia kidolgozására, valamint a klímatudatosságot erősítő szemléletformálási programok megvalósítására kerül sor. 















Ezúton tájékoztatjuk, hogy a fent hivatkozott projekt keretében Mórahalom város és térségének óvodái, általános és középiskolái részére a város és környező településein működő óvodák esetében rajzpályázat, illetve általános és középiskoláknak szóló logó-, fotó- és rajzpályázat került a korábbiakban kiírásra, mely felhívás az alábbiak szerint módosult:
A pályázatok beadási határidejét az Önkormányzat 2020. november 16-ra módosította.
A projekt szempontjából kiemelten fontos, hogy a település és a környező települések oktatási intézményeiből minél több diák kerüljön bevonásra, ezért lehetőség szerint a diákok teljes körben vegyenek részt az oktatási intézményekből valamelyik meghirdetett alkategóriában.
A pályázatokról bővebb információt a www.morahalom.hu oldalon olvashatnak.

További információ kérhető: Szücs Anikó (szucsaniko@morahalom.hu, +36 30 610 4434)

